LIETUVIŲ KALBOS IR LITERATŪROS ILGALAIKIO PLANO RENGIMAS
Dėl ilgalaikio plano formos susitaria mokyklos bendruomenė, tačiau nebūtina siekti vienodos formos. Skirtingų dalykų ar dalykų grupių ilgalaikių planų forma gali skirtis, svarbu atsižvelgti į dalyko(-ų) specifiką ir sudaryti ilgalaikį planą taip, kad jis būtų patogus ir informatyvus mokytojui, padėtų planuoti trumpesnio laikotarpio (pvz., pamokos, pamokų ciklo, savaitės) ugdymo procesą, kuriame galėtų būti nurodomi ugdomi pasiekimai, kompetencijos, sąsajos su tarpdalykinėmis temomis. Pamokų ir veiklų planavimo pavyzdžių galima rasti Lietuvių kalbos ir literatūros bendrosios programos (toliau – BP) įgyvendinimo rekomendacijose. Planuodamas mokymosi veiklas mokytojas tikslingai pasirenka, kurias kompetencijas ir pasiekimus ugdys atsižvelgdamas į konkrečios klasės mokinių pasiekimus ir poreikius. Šį darbą palengvins naudojimasis Švietimo portale pateiktos BP atvaizdavimu su mokymo(si) turinio, pasiekimų, kompetencijų ir tarpdalykinių temų nurodytomis sąsajomis. 
Kompetencijos nurodomos prie kiekvieno pasirinkto koncentro pasiekimo: Lietuvių kalba ir literatūra.
Spustelėjus pasirinktą pasiekimą atidaromas pasiekimo lygių požymių ir pasiekimui ugdyti skirto mokymo(si) turinio citatų langas: Lietuvių kalba ir literatūra.
Tarpdalykinės temos nurodomos prie kiekvienos mokymo(si) turinio temos. Užvedus žymeklį ant prie temų pateiktos piktogramos, atsiveria langas, kuriame matoma tarpdalykinė tema ir su ja susieto (-ų) pasiekimo (-ų) ir (ar) mokymo(si) turinio temos (-ų) citatos: Lietuvių kalba ir literatūra.
Pateiktame ilgalaikio plano pavyzdyje nurodytas preliminarus 70 procentų Bendruosiuose ugdymo planuose Lietuvių kalbai ir literatūrai numatytų valandų paskirstymas:
· stulpelyje Mokymo(si) turinio tema pateiktos su BP susietos temos ar probleminiai klausimai, kuriuos mokytojas gali papildyti ar pakeisti savo nuožiūra;
· stulpelyje 70 proc. val. nurodytas galimas nagrinėjant temą pasiekimams ugdyti skirtų valandų skaičius. Lentelėje nurodytą valandų skaičių mokytojas gali keisti atsižvelgdamas į mokinių poreikius, pasirinktas mokymosi veiklas ir ugdymo metodus;
· stulpelyje 30 proc. val. mokytojas, atsižvelgdamas į mokinių poreikius, pasirinktas mokymosi veiklas ir ugdymo metodus, gali nurodyti, kaip paskirsto valandas laisvai pasirenkamam turiniui;
· stulpelyje Galimos mokinių veiklos pateiktas veiklų sąrašas, kurį mokytojas gali papildyti ar keisti atsižvelgdamas į mokinių poreikius ir pasirinktus ugdymo metodus;
· stulpelyje Kompetencijos nurodytos galimos kompetencijos, kurias mokytojas gali papildyti ar pakeisti atsižvelgdamas į pamokos kontekstą;
· stulpelyje Pasiekimai raidėmis ir skaičiais nurodyti pasiekimai, kuriuos mokytojas gali papildyti ar keisti atsižvelgdamas į konkrečios klasės mokinių pasiekimus ir poreikius, pasirinktą mokymosi turinį ir veiklas. Lentelėje raide (pavyzdžiui, A) žymima pasiekimų sritis, raide ir pirmuoju skaičiumi (pavyzdžiui, A1) – pasiekimų grupė, antruoju skaičiumi – pasiekimas, trečiuoju skaičiumi (3) – pagrindinis pasiekimų lygis;
· stulpelyje Tarpdalykinės temos nurodytos galimos tarpdalykinės temos, kurias mokytojas gali papildyti ar pakeisti atsižvelgdamas į pamokos kontekstą: Tarpdalykinės temos bendrosiose programose;
· simboliu * pažymėtos nuorodos į SMP ir kitus šaltinius, kurie nėra parengti NŠA.
30 procentų mokymosi laiko paskirsto mokytojas, atsižvelgdamas į mokinių poreikius, pasiekimus, pasirinktą mokymo(si) turinį ir veiklas. Šis laikas gali būti skiriamas: žinioms ir gebėjimams įtvirtinti ar gilinti, sudėtingesnėms temoms, kurioms įprasto laiko nepakanka, nagrinėti, mokinių žinių ir gebėjimų spragoms šalinti, tarpdalykinėms temoms plėtoti, projektinėms ir kitoms pažintinėms, kūrybinėms veikloms organizuoti.
Pasiekimų sritys
Per visas pamokas ugdomi Lietuvių kalbos ir literatūros bendrojoje programoje numatytų sričių pasiekimai:
1. Kalbėjimas, klausymas ir sąveika (A): A1. Aktyviai klausosi sakytinio teksto; A2. Dalyvauja įvairiose komunikavimo situacijose, klausosi ir kalba, atsižvelgdamas į situaciją, tikslą, adresatą; A3. Tinkamai vartoja kalbinės raiškos priemones, laikosi kalbos normų; A4. Taiko klausymosi ir kalbėjimo strategijas.
2. Skaitymas, teksto supratimas ir literatūros bei kultūros pažinimas (B): B1. Skaito įvairaus pobūdžio tekstus, naudojasi įvairiais informacijos šaltiniais, randa informaciją; B2. Aptaria skaitomus tekstus, analizuoja, interpretuoja, daro išvadas, remdamasis literatūros žiniomis; B3. Vertina skaitomų tekstų turinį ir raišką; B4. Taiko skaitymo strategijas; B5. Atskleidžia filologinį ir kultūrinį išprusimą; B6. Dalyvauja kultūriniame ir visuomeniniame gyvenime.
3. Rašymas ir teksto kūrimas (C): C1. Kuria tekstus, atsižvelgdamas į rašymo tikslą, adresatą ir komunikavimo situaciją; C2. Kuria tinkamos struktūros tekstus, rašo taisyklinga ir stilinga kalba; C3. Taiko rašymo strategijas.
4. Kalbos pažinimas (D): D1. Taiko fonetikos ir kirčiavimo žinias; D2. Taiko leksikos, žodžių darybos, morfologijos ir rašybos žinias; D3. Taiko sintaksės ir skyrybos žinias; D4. Taiko žinias apie tekstą ir teksto stilistiką; D5. Taiko kalbos pažinimo strategijas; D6. Analizuoja ir vertina kalbos funkcionavimą visuomenėje.
Mokinių pasiekimų raida Lietuvių kalbos ir literatūros bendrojoje programoje aprašoma pagal pasiekimų sritis, pateikiant mokinių pagrindinio lygio pasiekimus kas dvejus metus. Kad mokinių įgūdžiai nuosekliai tobulėtų, ugdymo procese svarbu užtikrinti visų pasiekimų sričių dermę ir vidinę lietuvių kalbos ir literatūros dalyko integraciją, todėl bet koks jų skirstymas yra sąlyginis.
Kalbinių sričių integravimas
Programoje pabrėžiama, kad per lietuvių kalbos ir literatūros pamokas ugdomos visos keturios pasiekimų sritys – kalbėjimas, klausymas ir sąveika (A), skaitymas, teksto supratimas ir literatūros bei kultūros pažinimas (B), rašymas ir teksto kūrimas (C), kalbos pažinimas (D). Ilgalaikiame plane jos siejamos su kalbos pažinimo ir skaitymo, literatūros ir kultūros pažinimo temomis, problematika ir veiklomis. Kalbinių veiklų tematika ir problematika integruojama su skaitomais ir nagrinėjamais grožiniais ir negrožiniais, kitais analizuojamais kultūros tekstais.
Tarpdalykinis integravimas
Planuojant ugdymo turinį naudinga numatyti ne tik vidinę dalyko, bet ir tarpdalykinę integraciją. Tarpdalykinės temos skaitmeniniame Lietuvių kalbos ir literatūros bendrosios programos formate pateiktos prie kiekvienos mokymo(si) turinio temos, todėl ilgalaikiame plane esant poreikiui pravartu numatyti tą tarpdalykinę integraciją, kuri aktualiausia konkrečiai mokyklai, klasei. 
Planuojamas turinys ir tekstų atrankos kriterijai
Mokymosi turinio temų tvarką, planuodamas pamokų ciklą, numato pats mokytojas. Planuodamas pamokų ciklą mokytojas taip pat planuoja pasiekimus ir kompetencijas, kurios bus ugdomos šiame cikle, gali planuoti mokymo(si) veiklas, jų vertinimą ir didaktines priemones. Skaitmeninėje Lietuvių kalbos ir literatūros bendrojoje programoje pateikta patogi lietuvių kalbos ir literatūros ugdymo sričių, kompetencijų, pasiekimų ir jų raidos sąsaja, todėl mokytojas pats turėtų nuspręsti, kokia apimtimi jos gali būti pateikiamos ilgalaikiame plane. Dėl skaitomų kūrinių (ištraukų) kiekio, atsižvelgdamas į mokinių poreikius ir galimybes, sprendžia mokytojas, savo nuožiūra pasirenkantis, kokius kūrinius arba jų ištraukas tikslinga nagrinėti, svarbiausia, kad grožiniai ir negrožiniai kūriniai atitiktų programoje nurodytus tekstų atrankos kriterijus – būtų meniškai vertingi, atitiktų mokinių amžių, aktualijas. Renkantis kūrinius, rekomenduojama išlaikyti pusiausvyrą tarp lietuvių ir verstinės literatūros, tarp klasikinių ir šiuolaikinių kūrinių, atskleisti mokiniams ir žanrų įvairovę, kad mokinys formuotųsi vientisą literatūros ir kultūros vaizdą. Atsižvelgiant į mokinių pasiūlymus, poreikius ir pomėgius bei kitas aplinkybes, siūlomi skaityti kūriniai mokytojo gali būti koreguojami. Pateiktame ilgalaikio plano pavyzdyje įkeltas visas 10 (II gimnazijos) klasės skaitinių sąrašas, kad mokytojas patogiai atsirinktų ir pasiliktų tuos autorius, kuriuos planuoja skaityti ir nagrinėti per lietuvių kalbos ir literatūros pamokas.
Vertinimas
Ugdymo procese vyrauja formuojamasis (ugdomasis) vertinimas: nuolat stebima ir analizuojama mokinių veikla, teikiamas žodinis ir rašytinis grįžtamasis ryšys, aptariami praktiniai, kūrybiniai ir rašto darbai, fiksuojama individuali pažanga. Vertinimo informacija naudojama tolesnėms mokymosi veikloms planuoti ir koreguoti. Mokiniai mokomi įsivertinti savo pasiekimus, teikti grįžtamąjį ryšį vieni kitiems, atpažinti stipriąsias sritis ir numatyti tobulintinus gebėjimus. Mokymosi laikotarpio (temos, ciklo, kurso, trimestro, pusmečio, metų) pabaigoje atliekamas apibendrinamasis vertinimas – tai mokytojo sprendimas apie mokinio pasiekimus. Pagrindiniame ugdyme pažymiu vertinami mokinių pasiekimai siejami su pasiekimų lygių požymiais, nustatytais Lietuvių kalbos ir literatūros bendrojoje programoje: slenkstinis (I) lygis – 4, patenkinamas (II) lygis – 5–6, pagrindinis (III) lygis – 7–8, aukštesnysis (IV) lygis – 9–10. Vertinant mokinio pasiekimus svarbu atsižvelgti į visas keturias pasiekimų sritis: kalbėjimą, klausymą ir sąveiką; skaitymą, teksto supratimą ir literatūros bei kultūros pažinimą; rašymą ir teksto kūrimą; kalbos pažinimą. Siūloma, kad kiekvienos iš šių sričių vertinimas sudarytų ne mažiau kaip 25 proc. galutinio įvertinimo. Vertinimas turi suteikti mokiniui informaciją apie pasiekimus ir padėti numatyti ilgalaikius mokymosi tikslus. Svarbu, kad vertinimas būtų planuojamas kartu su ugdymo procesu. Planuojant vertinimą remiamasi Lietuvių kalbos ir literatūros bendrosios programos reikalavimais ir išsikeltais tikslais. Mokytojas pirmiausia turi atsižvelgti į vertinimo tikslą, parinkti jį atitinkančius vertinimo būdus, numatyti užduoties apimtį, laiką, vertinimo kriterijus, vertinimo informacijos pateikimo mokiniams formą. Su mokiniais svarbu aptarti bendriausius užduoties atlikimo kriterijus: 
• kas turi būti padaryta, kad užduotis būtų atlikta;
• koks darbas yra laikomas kokybišku; 
• kokie kriterijai lems darbo įvertinimą.
Vertinamas ne tik galutinis mokymosi rezultatas, bet ir mokymosi procesas. Tokia vertinimo nuostata skatina mokinio saviugdą ir mokymosi motyvaciją, padeda augti jo savimonei ir savivertei, leidžia patirti mokymosi sėkmę. Išsamiau – Pasiekimų vertinimas.
Šis planas yra tik vienas iš pavyzdžių, kaip galima sudaryti ilgalaikį planą. Mokytojai gali rinktis ir kitokius mokymosi medžiagos grupavimo principus, planai gali skirtis konkretumu, detalumu.


LIETUVIŲ KALBOS IR LITERATŪROS ILGALAIKIO PLANO 10 (II GIMNAZIJOS) KLASEI PAVYZDYS

Bendra informacija:
Mokslo metai 2026–2027 m. m.
Klasė: 10 (II gimnazijos) klasė
Pamokų skaičius per savaitę: 5 pamokos 
Pamokų skaičius per mokslo metus: iš viso 180 pamokų (privalomam mokymo(si) turiniui įgyvendinti skiriamos 126 pamokos; mokytojo nuožiūra paskirstomam mokymosi laikui – 54 pamokos). Rekomenduojama pamokas paskirstyti tokiu būdu: 2 savaitinės pamokos (per metus – 72 pamokos) skiriamos kalbos pažinimui, kalbėjimui, klausymui ir sąveikai, 3 savaitinės pamokos (per metus – 108 pamokos) – skaitymui, teksto supratimui, literatūros ir kultūros pažinimui bei rašymui ir teksto kūrimui. Toks skirstymas yra sąlyginis – per visas pamokas ugdomi Lietuvių kalbos ir literatūros programoje numatytų sričių pasiekimai.
Vertinimas: Mokinių pažanga ir pasiekimai vertinami vadovaujantis mokyklos mokinių pažangos ir pasiekimų vertinimo tvarka. Ugdymo procese taikomas formuojamasis, mokymosi laikotarpio (temos, ciklo, trimestro, pusmečio, metų) pabaigoje – apibendrinamasis vertinimas.
Išorinis apibendrinamasis vertinimas: 10 (II gimnazijos) klasėje organizuojamas išorinis vertinimas – pagrindinio ugdymo pasiekimų patikrinimas (PUPP). Centralizuotai vykdomo PUPP užduoties struktūra: Skaitymas, teksto supratimas ir literatūros bei kultūros pažinimas (25 proc.), Kalbos pažinimas ir vartojimas (25 proc.), Rašymas ir teksto kūrimas (50 proc.).
Galima tarpdalykinė integracija: Lietuvių kalba ir literatūra integruojama su etika, istorija, geografija, daile, muzika, teatru, technologijomis, informatika, fizika, matematika, pilietiškumo pagrindais, užsienio kalbomis.
Kompetencijų ugdymas: Įgyvendinant lietuvių kalbos ir literatūros programą ugdomos šios kompetencijos: kultūrinė, pažinimo, komunikavimo, kūrybiškumo, pilietiškumo, socialinė, emocinė ir sveikos gyvensenos bei skaitmeninė: Kompetencijų ugdymas.
Vadovėliai (pasirenkami atsižvelgiant į mokykloje naudojamą komplektą): 
Lazauskas, Albinas, Liutkevičienė, Augutė, Visockienė, Ingrida (2025). Lietuvių kalba. Vadovėlis 10 (II gimnazijos) klasei, 1 dalis. Serija „Horizontai“. Šviesa.
Liutkevičienė, Augutė, Švažienė, Dalia, Visockienė, Ingrida (2025). Lietuvių kalba. Vadovėlis 10 (II gimnazijos) klasei, 2 dalis. Serija „Horizontai“. Šviesa.
Dumčiuvienė, Violeta, Irniūtė, Violeta (2024). Literatūra. Vadovėlis 10 (II gimnazijos) klasei, 1–2 dalys. Serija „Horizontai“. Šviesa.
Judita Džežulskienė (2024). Lietuvių kalba. Vadovėlis 10 (II gimnazijos) klasei, I–II dalys. Baltos lankos Klett.
Kanišauskaitė, Irena, Šervenikaitė, Nijolė, Žukas, Saulius (2024). Literatūra. Vadovėlis 10 (II gimnazijos) klasei, I–II dalys. Baltos lankos Klett.
Urba, Kęstutis (2025). Literatūros tėkmė. Vadovėlis 10 klasei, 1–2 dalys. Alma littera.
Mokymosi priemonės: 
SMP Lietuvių kalba ir literatūra 9–10 (I–II gimnazijos) ir III–IV gimnazijos klasėms (2024). Nacionalinė švietimo agentūra.
SMP Lietuvių kalba ir literatūra 9–10 kl. (2014). Nacionalinė švietimo agentūra.
SMP Lituanistinio švietimo įstaigoms. Pradinis ir pagrindinis ugdymas (2022). Nacionalinė švietimo agentūra.
SMP OPIQ: Lietuvių kalba. 10 kl., I–II dalys (2023). Baltos lankos Klett. 
SMP OPIQ: Literatūra. 10 kl., I–II dalys (2023). Baltos lankos Klett. 
Poderienė, Nida, Vaičiakauskienė, Sonata (2018). Specialieji moduliai aukštesniųjų gebėjimų mokiniams. Lietuvių kalba. Nacionalinė švietimo agentūra. Priemonė, skirta mokiniams, turintiems aukštesniųjų gebėjimų.

	Mokymo(si) priemonės  
(vadovėlis, SMP ir kita metodinė medžiaga) 

	I CIKLAS. ĮVADAS. KARTOJIMAS IR ĮTVIRTINIMAS

	1.
	Ko mokysimės dešimtoje klasėje?
	1
	
	Mokiniai susipažįsta su 10 (II gimnazijos) klasės lietuvių kalbos ir literatūros mokymosi turiniu, mokymo(si) priemonėmis, vertinimu ir įsivertinimu, aptaria pagrindinio ugdymo pasiekimų patikrinimo (PUPP) struktūrą ir reikalavimus, susitaria dėl darbo lietuvių kalbos ir literatūros pamokose, išsikelia mokymosi tikslus.
	Komunikavimo, Pažinimo, 
SESG
	A2.1.3, A4.1.3, A4.2.3
	Darnus vystymasis: mokymasis visą gyvenimą, sveikata, sveika gyvensena

	Lietuvių kalbos ir literatūros vadovėliai, mokymosi priemonės; vertinimo ir įsivertinimo kriterijai, mokymosi tikslų klausimai.

Lietuvių kalbos ir literatūros pagrindinio ugdymo bendrosios programos įgyvendinimo rekomendacijos; 
Metodinis leidinys kalbų (gimtųjų ir užsienio) mokytojų dalykinėms kompetencijoms tobulinti; Specialieji moduliai aukštesniųjų gebėjimų turintiems vaikams. Mokytojo aplankas; Metodinė priemonė „Apmąstyk ir veik. Refleksijos metodai ir rekomendacijos“ ir kiti ištekliai.

PUPP: Išorinis vertinimas; Lietuvių kalbos ir literatūros PUPP rašymo ir teksto kūrimo bendrieji vertinimo kriterijai; Kalbų pagrindinio ugdymo pasiekimų patikrinimų užduočių aprašas; Užduočių bankas: PUPP užduotys  

	2.
	Skaitymo patirtys. Ką ir kodėl verta skaityti?
	2
	
	Mokiniai pristato savarankiškai perskaitytą kūrinį, apibūdina jo temą ir problematiką, argumentuotai išsako ir pagrindžia savo nuomonę. Klausosi bendraklasių pristatymų, dalijasi skaitymo patirtimi, aiškinasi, kas lemia kūrinio aktualumą. Susipažįsta su 10 (II gimnazijos) kūrinių sąrašu, aptaria jų skaitymo vertę. Išsikelia asmeninį skaitymo tikslą.
	Komunikavimo, Pažinimo, Kultūrinė, 
SESG
	A2.4.3, A4.2.3, B3.1.3, B4.5.3
	Kultūrinis identitetas ir bendruomeniškumas: gimtoji kalba, kultūrų įvairovė, kultūros paveldas.
Darnus vystymasis: mokymasis visą gyvenimą
	Skaitytos knygos, 10 (II gimnazijos) klasės skaitinių sąrašas, skaitytojo dienoraštis.




















Formuojamasis vertinimas.

	3.
	Kartojimas, įtvirtinimas ir įsivertinimas
	5
	
	Mokiniai kartoja ir taiko 9 (I gimnazijos) klasėje įgytas lietuvių kalbos ir literatūros žinias. Pagal poreikį kartoja ir įtvirtina taisyklingos rašytinės ir sakytinės lietuvių kalbos normas: klausosi ir kalba, skaito grožinius ir negrožinius tekstus, atrenka ir apibendrina informaciją, kuria ir redaguoja tekstą, taiko išmoktas gramatikos, rašybos ir skyrybos taisykles. Atlieka integruotas diagnostines užduotis, įsivertina ir aptaria, ką dar reikėtų įtvirtinti.
	Komunikavimo, Kultūrinė, Pažinimo, 
SESG
	A2.1.3, A4.2.3, B1.4.3, B4.5.3, C2.2.3, C3.3.3, D2.1.3, D3.1.3, D3.3.3
	Kultūrinis identitetas ir bendruomeniškumas: gimtoji kalba, kultūrų įvairovė.
Darnus vystymasis: mokymasis visą gyvenimą, sveikata, sveika gyvensena
	Trumpi grožiniai ir negrožiniai tekstai, vaizdo ir garso įrašai, rašybos ir skyrybos atmintinės, žodynai, integruotos diagnostinės kartojimo ir įsivertinimo užduotys.

Lietuvių kalbos raštingumo ugdymo užduotys. Diktantai

Skaitome suprasdami 9–10 klasei
















Atliekamos diagnostinės užduotys, taikomas formuojamasis vertinimas.

	II CIKLAS. ANTIKA

	Skaitymas, teksto supratimas ir literatūros bei kultūros pažinimas1

	4.
	Antika: žmogus, likimas, pareiga ir pasirinkimas

Senovės Graikijos mitai; Homero „Odisėja“ arba „Iliada“ (ištraukos); Sofoklis, „Antigonė“ arba Aischilas, „Prikaltasis Prometėjas“.
	18
	
	Mokiniai susipažįsta su Antikos kultūriniu kontekstu ir jo sąsajomis su šiuolaikine kultūra. Aptaria kalokagatijos idealą – fizinės, dvasinės ir dorovinės žmogaus dermės sampratą. Nagrinėdami kūrinius išryškina savitus laikotarpio bruožus, temines ir stilistines dominantes, tinkamai vartoja literatūros teorijos ir literatūros istorijos sąvokas. Pasirenka ir tikslingai taiko skaitymo, klausymo, kalbėjimo ir rašymo strategijas.
	Kultūrinė, Pažinimo, Komunikavimo, Pilietiškumo
	A4.2.3, A4.3.3, B2.4.3, B2.8.3, B2.9.3, B4.5.3, C3.1.3
	Asmens galios: idėjos, asmenybės.
Kultūrinis identitetas ir bendruomeniškumas: kultūros paveldas, kultūros raida, kultūrų įvairovė.
Darnus vystymasis: mokymasis visą gyvenimą, sveikata, sveika gyvensena
	33.2.4.1 nurodyti privalomi ir kiti pasirinkti kūriniai, garso ir vaizdo įrašai, literatūros sąvokos, analizės ir interpretacijos atmintinės, skaitymo ir teksto supratimo užduotys, PUPP užduočių pavyzdžiai.
SMP „Lietuvių kalba ir literatūra 9–10 (I–II) klasėms“: Antika; Filmo „Troja“ vertinimo analizė

Skaitome suprasdami 9–10 klasei

Skaitmeninė biblioteka: V. Markovska, Graikų mitai; Graikų mitai (Prometėjas ir kt.)*; Graikų mitai (Gaja ir Kronas ir kt.)*; Sofoklis, Antigonė*

Metodinė medžiaga: Skaitymo strategijos*; Teksto suvokimas ir meninių raiškos priemonių pažinimas*; Prozos analizės pagrindai*; Atidaus skaitymo ir analizės principai*; Graikų mitinio pasaulio modelis*; Kodėl skaityti Homerą (arba bent „Iliadą“)?*
Virtualios pamokos: A. Darlison, paskaita apie Homero „Odisėją“*; Interpretacijų įvairovė tragedijose (Aischilas, Sofoklis)*

Pilietiškumo mokykla: Asmens ir valstybės santykis literatūros kūriniuose (Antika, Homero „Iliada“)*

Informacinė medžiaga: Antikinis mitas Vinco Mykolaičio-Putino poemoje „Prometėjas“*; 6 senovės graikų mitai, padarę didžiausią įtaką meno istorijai*

„Vilnius yra mokykla“: Mito ženklai amžinybėje*

Formuojamasis vertinimas.

	Kalbos pažinimas

	5.
	Kalba kaip socialinis, kultūrinis ir istorinis reiškinys. Lietuvių kalbos sąsajos su tautos istorija. Senieji lietuvių rašytiniai šaltiniai ir kalbos tyrėjai. Dabartinė lietuvių kalbos situacija ir kaita. Žodynų paskirtis ir kalbos tyryba
	5
	
	Mokiniai aptaria lietuvių kalbos sąsajas su tautos istorija, susipažįsta su senaisiais rašytiniais lietuvių kalbos šaltiniais ir svarbiausių lietuvių kalbos tyrėjų bei ugdytojų darbais. Nagrinėja dabartinę lietuvių kalbos situaciją, aptaria kitų kalbų ir medijų įtaką kalbos kaitai. Aiškinasi „Bendrinės lietuvių kalbos žodyno“ ir „Lietuvių kalbos žodyno“ paskirtį ir vertę, mokosi naudotis leksikografine ir etnolingvistine medžiaga. Mokosi tirti kalbą: numato tyrimo tikslą ir hipotezę, pasirenka šaltinius ir darbo būdus, planuoja tyrimą, renka ir analizuoja medžiagą, daro išvadas ir pristato rezultatus.
	Pažinimo, Kultūrinė, 
Pilietiškumo,
Skaitmeninė
	D5.1.3, D5.2.3, D5.3.3, D6.1.3
	Kultūrinis identitetas ir bendruomeniškumas: gimtoji kalba, kultūrų įvairovė, kultūros raida, istorinė savimonė, medijų raštingumas.
Darnus vystymasis: mokymasis visą gyvenimą
	Senieji rašytiniai lietuvių kalbos šaltiniai, „Bendrinės lietuvių kalbos žodynas“, „Lietuvių kalbos žodynas“, E.KALBA ir kiti skaitmeniniai kalbos ištekliai, kalbos tyrimo ir kalbos pažinimo užduotys.

SMP „Lietuvių kalba ir literatūra 9–10 (I–II) klasėms“: Kalba kaip socialinis, kultūrinis ir istorinis reiškinys; Kas daro įtaką kalbai?
Skaitmeniniai žodynai*

Informacinė medžiaga: Pirmieji lietuviški raštai*; Lietuvių raštija ir bendrinė kalba*; Lietuvių kalbos tyrimų apžvalga ir žymiausi tyrėjai*; Lietuvių kalbotyra*; Kalbos tiriamojo darbo etapai* 

Knygų ir kūrėjų pristatymai: Martynas Mažvydas*; Martynas Mažvydas, „Katekizmas“*












Formuojamasis vertinimas.

	Kalbėjimas, klausymas ir sąveika

	6.
	Komunikavimo procesas ir bendravimo gebėjimų svarba. Sakytinio teksto supratimas ir vertinimas. Pristatymo rengimas ir sakymas
	3
	
	Mokiniai aiškinasi komunikavimo procesą ir bendravimo gebėjimų svarbą. Klausosi sakytinių tekstų, aptaria jų esmę, problemas, požiūrius ir argumentus, vertina turinį, raišką, intencijas ir informacijos patikimumą. Kalba atsižvelgdami į tikslą, adresatą ir situaciją, rengia ir sako kalbas, pristato atliktą veiklą ar tiriamąjį darbą, pasirenka tinkamus argumentus ir pavyzdžius, derina žodines ir nežodines raiškos priemones.
	Komunikavimo, Pažinimo, 
Kultūrinė, Skaitmeninė, SESG
	A1.1.3, A1.2.3, A2.4.3, A2.5.3, A4.2.3, A4.3.3
	Kultūrinis identitetas ir bendruomeniškumas: gimtoji kalba, kultūrų įvairovė, medijų raštingumas.
Darnus vystymasis: mokymasis visą gyvenimą, sveikata, sveika gyvensena, ugdymas karjerai
	Sakytiniai tekstai, garso ir vaizdo įrašai, kalbėjimo ir klausymo strategijos, pristatymo rengimo planas, skaitmeninės pristatymo priemonės, kalbėjimo ir klausymo užduotys.
SMP „Lietuvių kalba ir literatūra 9–10 (I–II) klasėms“: Kalbėjimo ir klausymosi paskirtis ir svarba; Kalbėjimo ir klausymosi veiklos pobūdis; Teksto struktūra ir tekstų tipai

Z. Nauckūnaitė, „Iškalbos mokymas“ (37–68 p.): Rengimasis kalbai

Virtualios pamokos: Kaip parengti kokybišką pristatymą?*

Metodinė medžiaga: Viešojo kalbėjimo gebėjimai*; Z. Nauckūnaitė (2007), „Prezentacijos menas“*; Sakytinės lengvai suprantamos kalbos gairės*

Informacinė medžiaga: Kaip atsikratyti viešojo kalbėjimo baimės?*; Viešojo kalbėjimo patarimai*

Formuojamasis vertinimas.

	Rašymas ir teksto kūrimas

	7.
	Rašymo gebėjimų svarba. Rašymo tikslai ir adresatai. Rašymas apie abstrakčius dalykus. Argumentavimas
	4
	
	Mokiniai aptaria rašymo gebėjimų svarbą, rašo siekdami įvairių tikslų, skirtingiems adresatams. 
Remdamiesi įvairiais šaltiniais rašo apie abstrakčius dalykus ir visuomenės gyvenimo problemas. Kuria tekstą: formuluoja tezę ir pagrindinius teiginius, parenka argumentus ir pavyzdžius, daro išvadas, taiko indukcinį ir dedukcinį argumentavimą.
	Komunikavimo, Pažinimo, Kūrybiškumo
	C1.1.3, C1.4.3, C1.5.3, C2.1.3, C3.1.3
	Kultūrinis identitetas ir bendruomeniškumas: gimtoji kalba, kultūrų įvairovė.
Darnus vystymasis: mokymasis visą gyvenimą, sveikata, sveika gyvensena
	Įvairūs informacijos šaltiniai, argumentavimo ir teksto struktūros atmintinės, tekstų pavyzdžiai, rašymo ir teksto kūrimo užduotys, PUPP užduočių pavyzdžiai.
SMP „Lietuvių kalba ir literatūra 9–10 (I–II) klasėms“: Rašymo tikslai, adresatai ir komunikavimo situacijos; Rašymo veiklos pobūdis; Teksto pobūdis, žanrai ir struktūra

Informacinė medžiaga: Rašymo gebėjimų lavinimas*; Dedukcinis ir indukcinis mąstymas* 

Metodinė medžiaga: Teksto kūrimas: pastraipa, rašinys, esė*; Pastraipa, pastraipos kūrimo principai*; Z. Nauckūnaitė (2002), „Teksto komponavimas: rašymo procesas ir tekstų tipai“*; Z. Nauckūnaitė (2020), Argumentavimas: didaktiniai aspektai (18–30 p.)*; Teksto tipai ir struktūra*

„Vilnius yra mokykla“: Dalykinio laiško rašymas visuomenei aktualia tema*

Formuojamasis vertinimas. 
Ciklo pabaigoje taikomas apibendrinamasis vertinimas.

	III CIKLAS. VIDURAMŽIAI

	Skaitymas, teksto supratimas ir literatūros bei kultūros pažinimas1

	8.
	Viduramžiai: tikėjimas, žmogus ir pasaulio tvarka

Viduramžiai: Biblija (ištraukos); Dantė, „Dieviškoji komedija“ (ištraukos); 
Gedimino laiškai (ištraukos).
	15
	
	Mokiniai susipažįsta su Viduramžių kultūriniu kontekstu ir jo sąsajomis su šiuolaikine kultūra. Nagrinėdami kūrinius išryškina savitus laikotarpio bruožus, temines ir stilistines dominantes, tinkamai vartoja literatūros teorijos ir literatūros istorijos sąvokas. Pasirenka ir tikslingai taiko skaitymo, klausymo, kalbėjimo ir rašymo strategijas.
	Kultūrinė, Pažinimo, Komunikavimo
	A4.2.3, A4.3.3, B2.4.3, B2.8.3, B2.9.3, B4.5.3, C3.1.3
	Kultūrinis identitetas ir bendruomeniškumas: gimtoji kalba, kultūros paveldas, kultūrų įvairovė.
Asmens galios: idėjos, asmenybės. 
Darnus vystymasis: mokymasis visą gyvenimą
	33.2.4.2 nurodyti privalomi ir kiti pasirinkti kūriniai, garso ir vaizdo įrašai, literatūros sąvokos, analizės ir interpretacijos atmintinės, skaitymo ir teksto supratimo užduotys, PUPP užduočių pavyzdžiai.
SMP „Lietuvių kalba ir literatūra 9–10 (I–II) klasėms“: Viduramžiai

SMP „Lietuvių kalba ir literatūra 9–10 kl.“: Viduramžiai

Skaitome suprasdami 9–10 klasei

Kūrinių ir kūrėjų pristatymas: Apie Dantės Dieviškąją komediją su Tomu Rikliumi*
Skaitmeninė biblioteka: Biblija*; Gedimino laiškai*

Metodinė medžiaga: T. Riklius, Apie baimę ir kitus jausmus: Dantės „Dieviškosios komedijos“ skaitymas su paaugliais*

Informacinė medžiaga: Senojo ir Naujojo Testamento bibliniai motyvai, įvaizdžiai*

Pilietiškumo mokykla: Asmens ir valstybės santykis literatūros kūriniuose (Dantė)*

Formuojamasis vertinimas.

	Kalbos pažinimas

	9.
	Fonetika ir kirčiavimas. Bendrinės tarties normos. Kirčiavimo žodynai ir praktinės elektroninės kirčiuoklės.
Leksika ir stilistika.
Skoliniai, naujažodžiai, vertiniai ir vertalai, semantizmai. Moksliniai ir administraciniai tekstai


	6
	
	Mokiniai kartoja ir įtvirtina bendrinės tarties normas, susipažįsta su kirčiavimo žodynais ir elektroninėmis kirčiuoklėmis. Aptaria norminius ir nenorminius skolinius, naujuosius skolinius ir jų atitikmenis, vertinius, vertalus, semantizmus, normines ir nenormines daugiareikšmių žodžių reikšmes, susipažįsta su Lietuvių kalbos naujažodžių duomenynu ir mokosi juo naudotis. Nagrinėja mokslinių ir administracinių tekstų paskirtį, sandarą ir kalbos ypatybes, pagal poreikį kartoja ir įtvirtina taisyklingos kalbos normas.
	Komunikavimo, Pažinimo, 
Kultūrinė,
Skaitmeninė
	D1.3.3, D2.2.3, D4.1.3, D5.3.3
	Kultūrinis identitetas ir bendruomeniškumas: gimtoji kalba, kultūrų įvairovė, medijų raštingumas.
Darnus vystymasis: mokymasis visą gyvenimą
	Kirčiavimo žodynai ir elektroninės kirčiuoklės, E.KALBA, Lietuvių kalbos naujažodžių duomenynas ir kiti skaitmeniniai kalbos ištekliai, mokslinių ir administracinių tekstų pavyzdžiai, kalbos pažinimo užduotys.
SMP „Lietuvių kalba ir literatūra 9–10 (I–II) klasėms“: Fonetika ir kirčiavimas; Leksika ir stilistika

SMP „Lietuvių kalba ir literatūra 9–10 kl.“: Leksika; Stilistika

Skaitmeniniai žodynai*

Kirčiuoklis*

Informacinė medžiaga: Leksika (Smetona.lt)*, Leksika*

„Mokomoji tarties ir kirčiavimo programa“: Ilgieji ir trumpieji balsiai rišlioje kalboje; Balsių ir priebalsių tarimas bei vartojimas rišlioje kalboje; Kirčiavimo treniruoklis; Priešpaskutinis skiemuo; Prieveiksmių kirčiavimas*

Formuojamasis vertinimas.

	Kalbėjimas, klausymas ir sąveika

	10. 
	Pranešimai ir jų kritinis vertinimas. Tekstų poveikis: šališkumas, manipuliacija ir propaganda. Pristatymų planavimas ir raiškos priemonių derinimas. Viešojo bendravimo etika. Bendravimas elektroninėmis priemonėmis
	3
	
	Mokiniai analizuoja ir kritiškai vertina pranešimus, atpažįsta netiesiogiai reiškiamą šališkumą, manipuliaciją ir propagandą, skiria adresato ir adresanto interesus. Planuoja, rengia ir repetuoja pristatymus ir kalbas, laikosi viešojo bendravimo etikos, tikslingai derina vaizdą, garsą ir sakytinį tekstą, pasirenka tinkamas raiškos priemones, atsižvelgdami į tikslą, adresatą, situaciją ir elektroninio bendravimo ypatumus. Pasirenka tinkamas kalbėjimo strategijas.
	Komunikavimo, Pažinimo, Skaitmeninė,
SESG
	A1.2.3, A2.4.3, A3.1.3, A4.2.3, A4.3.3
	Kultūrinis identitetas ir bendruomeniškumas: gimtoji kalba, kultūrų įvairovė, medijų raštingumas.
Darnus vystymasis: sveikata, sveika gyvensena, mokymasis visą gyvenimą
	Pranešimų ir pristatymų pavyzdžiai, garso ir vaizdo įrašai, kalbėtojo ir klausytojo atmintinės, klausymo ir kalbėjimo užduotys.

SMP „Lietuvių kalba ir literatūra 9–10 (I–II) klasėms“: Kalbėtojo atmintinė; Klausytojo atmintinė; Klausymosi veiklos

Virtualios pamokos: Balso ir kalbėjimo išlaisvinimo pratimai*

Informacinė medžiaga: G. Vaičekauskienė, Kaip kalbėti viešai šiandien?*; Socialiniai tinklai ir propaganda: ar tikrai gebame atskirti tiesą nuo melo?*; Manipuliacinės įtraukimo į komunikaciją strategijos periodinėje spaudoje*; Kalbos etiketas*; Etiško bendravimo principai internete*




Formuojamasis vertinimas.

	Rašymas ir teksto kūrimas

	11.
	Teksto kūrimo eiga. Tekstų tipų derinimas. Šaltiniai ir autorių teisės
	3
	
	Mokiniai kuria tekstą laikydamiesi rašymo eigos: renka ir kritiškai vertina šaltinius, sistemina medžiagą, planuoja, rašo juodraštį, redaguoja ir tinkamai pateikia tekstą. Derina įvairių tekstų tipų elementus, atsižvelgia į tikslą, žanrą, adresatą ir komunikavimo situaciją. Mokosi tinkamai nurodyti informacijos šaltinius ir laikytis autorių teisių reikalavimų.
	Komunikavimo, Pažinimo, Skaitmeninė, SESG
	C1.1.3, C2.1.3, C3.1.3, C3.3.3
	Asmens galios: idėjos, asmenybės.
Kultūrinis identitetas ir bendruomeniškumas: gimtoji kalba, kultūrų įvairovė, medijų raštingumas.
Darnus vystymasis: mokymasis visą gyvenimą
	Tekstų pavyzdžiai, rašymo ir redagavimo atmintinės, informacijos šaltiniai, tekstų rengyklės, rašymo ir teksto kūrimo užduotys, PUPP užduočių pavyzdžiai.

SMP „Lietuvių kalba ir literatūra 9–10 (I–II) klasėms“: Rašymo veiklos pobūdis; Rašytinio teksto kūrimas; Tekstų tipai

Informacinė medžiaga: PUPP rašymo ir teksto kūrimo bendrieji vertinimo kriterijai; Autorių teisių veiklą reglamentuojantys teisės aktai*; Informacijos šaltinių paieška, citavimas ir literatūros sąrašo rengimas*

Formuojamasis vertinimas.

Ciklo pabaigoje taikomas apibendrinamasis vertinimas.

	IV CIKLAS. RENESANSAS

	Skaitymas, teksto supratimas ir literatūros bei kultūros pažinimas1

	12.
	Renesansas: žmogaus vertė, pasirinkimai ir idealai

M. Daukša, „Prakalba į malonųjį skaitytoją“ arba J. Radvanas, „Radviliada“ (ištraukos); V. Šekspyras (W. Shakespeare), pasirinkti sonetai ir drama (pasirinktinai: „Hamletas“, „Karalius Lyras“, „Romeo ir Džuljeta“ arba „Otelas“); M. de Servantesas (M. de Cervantes), „Don Kichotas“ (ištraukos).
	18
	
	Mokiniai susipažįsta su Renesanso kultūriniu kontekstu ir jo sąsajomis su šiuolaikine kultūra. Nagrinėdami kūrinius išryškina savitus laikotarpio bruožus, temines ir stilistines dominantes, tinkamai vartoja literatūros teorijos ir literatūros istorijos sąvokas. Pasirenka ir tikslingai taiko skaitymo, klausymo, kalbėjimo ir rašymo strategijas.
	Kultūrinė, Pažinimo, Komunikavimo
	A4.2.3, A4.3.3, B2.4.3, B2.8.3, B2.9.3, B4.5.3, C3.1.3
	Asmens galios: idėjos, asmenybės.
Kultūrinis identitetas ir bendruomeniškumas: kultūros paveldas, kultūrų įvairovė. Darnus vystymasis: žmogaus teisės, lygios galimybės, sveikata, sveika gyvensena
	33.2.4.3 nurodyti privalomi ir kiti pasirinkti kūriniai, garso ir vaizdo įrašai, literatūros sąvokos, analizės ir interpretacijos atmintinės, skaitymo ir teksto supratimo užduotys, PUPP užduočių pavyzdžiai.
SMP „Lietuvių kalba ir literatūra 9–10 (I–II) klasėms“: Renesansas; Renesansas Lietuvoje

SMP „Lietuvių kalba ir literatūra 11–12 kl.“: Mikalojus Daukša; Jonas Radvanas; Viljamas Šekspyras; M. de Servantesas, „Don Kichotas“

Virtualios pamokos: Renesanso epocha*; L. Donskis, Apie V. Šekspyrą ir M. de Servantesą*; Sėkmės istorijos literatūroje (M. de Servantesas, J. Radvanas)*  

Skaitmeninė biblioteka: V. Šekspyras, Sonetai*; Romeo ir Džuljeta; Hamletas, Danijos princas*; Migelis de Servantesas Saavedra, Išmintingasis bajoras Don Kichotas Lamančietis*

Metodinė medžiaga: Nuo Antigonės iki Barboros Radvilaitės; J. Radvano „Radviliada“ – poetinis Lietuvos pristatymas renesansinei Europai*; Asmenybės bruožai (Hamleto charakterio analizė: herojus ar lepus nevykėlis?)*

Knygų ir kūrėjų pristatymai: 
Mikalojus Daukša*; Mikalojus Daukša, „Katekizmas“, „Postilė“*; Jonas Radvanas*

Informacinė medžiaga: Kodėl režisieriai mieliau stato Šekspyro pjeses, o ne lietuvių dramaturgų kūrinius?*

Pilietiškumo mokykla: Asmens ir valstybės santykis literatūros kūriniuose (V. Šekspyras „Romeo ir Džuljeta“)*

Kūrinių ekranizacijos ir sceninės interpretacijos: V. Šekspyras, Hamletas (rež. E. Nekrošius)*

Metodinė medžiaga: Dramos kūrinio analizė*

Formuojamasis vertinimas.

	Kalbos pažinimas

	13.
	Žodžių daryba ir rašyba. Priešdėlinių, priesaginių ir sudurtinių žodžių sudarymo normos ir rašyba. 
Morfologija ir rašyba.
Kalbos dalys, jų rašyba ir vartosenos normos
	8
	
	Mokiniai kartoja ir taiko žodžių darybos bei rašybos normas: taisyklingai sudaro ir vartoja priešdėlinius, priesaginius ir sudurtinius žodžius. Pagal poreikį kartoja kalbos dalis, jų rašybą ir vartosenos normas, taisyklingai vartoja gimines, skaičių, įvardžiuotines ir neįvardžiuotines formas, laipsnius, laikus, nuosakas, sangrąžines formas, dalyvius ir prieveiksmius, įtvirtina rašybą.
	Komunikavimo, Pažinimo, 
Kultūrinė, 
SESG
	D2.1.3, D2.3.3
	Kultūrinis identitetas ir bendruomeniškumas: gimtoji kalba.
Darnus vystymasis: mokymasis visą gyvenimą
	Kalbos dalių kaitybos, darybos, rašybos ir vartojimo pavyzdžiai, žodynai, E.KALBA ir kiti skaitmeniniai kalbos ištekliai, kalbos pažinimo užduotys, PUPP užduočių pavyzdžiai.

SMP „Lietuvių kalba ir literatūra 9–10 (I–II) klasėms“: Žodžių daryba ir rašyba; Morfologija ir rašyba

SMP „Lietuvių kalba ir literatūra 9–10 kl.“: Morfologija; Rašybos kartojimas

Metodinė medžiaga: Lietuvių kalbos rašyba: taisyklės, komentarai, patarimai*

Informacinė medžiaga: Kalbos dalių sistema*

Formuojamasis vertinimas.

	Kalbėjimas, klausymas ir sąveika

	14.
	Efektyvus klausymasis ir kalbėjimo strategijos. Intonacija, pauzės ir sakinio ritmas. Argumentuojamieji tekstai. Viešosios kalbos rengimas ir sakymas
	4
	
	Dalyvaudami įvairaus pobūdžio diskusijose, debatuose mokiniai efektyviai klausosi: klausia, atsako, kelia problemas, svarsto, argumentuoja, prieštarauja, vertina ir apibendrina. Taiko klausymo ir kalbėjimo strategijas, aptaria intonacijos, pauzių ir sakinio ritmo vaidmenį. Klausosi įvairiais tikslais sakomų tekstų, juos aptaria, nagrinėja argumentavimo struktūrą, rengia ir sako viešąją kalbą, laikydamiesi jai keliamų reikalavimų.
	Komunikavimo, Pažinimo, Kultūrinė, 
SESG
	A2.1.3, A2.5.3, A3.1.3, A4.2.3, A4.3.3
	Asmens galios: idėjos, asmenybės.
Darnus vystymasis: žmogaus teisės, lygios galimybės
	Pokalbių, diskusijų, debatų garso ir vaizdo įrašai, viešojo kalbėjimo ir argumentavimo atmintinės, klausymo ir kalbėjimo strategijos, kalbėjimo ir klausymo užduotys.

SMP „Lietuvių kalba ir literatūra 9–10 (I–II) klasėms“: Kalbėjimas, klausymas ir sąveika

Informacinė medžiaga: 
Viešas kalbėjimas: apie intonacijas*; Kaip nebūti „siena“ arba apie aktyvų klausymąsi*; Kiek laiko reikia ruoštis kalbai?*

Metodinė medžiaga: Z. Nauckūnaitė (2002), „Teksto komponavimas: rašymo procesas ir tekstų tipai“*; Z. Nauckūnaitė (2020), „Argumentavimas: didaktiniai aspektai“ (38–45 p.): Argumentacinio teksto kūrimas*

Formuojamasis vertinimas.

	Rašymas ir teksto kūrimas

	15.
	Rašymo strategijos. Rašymo planavimas ir reflektavimas. Asmeninio ir dalykinio pobūdžio tekstai
	4
	
	Mokiniai taiko rašymo strategijas, planuoja ir reflektuoja rašymo procesą. Kuria įvairius asmeninio ir dalykinio pobūdžio tekstus: laišką, dienoraštį, atsiminimus, straipsnį, interviu, esė, su literatūros kūriniu susijusį rašinį, recenziją, charakteristiką, autobiografiją, atlikto darbo ataskaitą ar kitą pasirinktą tekstą.
	Komunikavimo, Pažinimo, Kūrybiškumo
	C1.1.3, C1.2.3, C2.1.3, C3.1.3, C3.3.3
	Kultūrinis identitetas ir bendruomeniškumas: gimtoji kalba, istorinė savimonė. 
Darnus vystymasis: mokymasis visą gyvenimą, ugdymas karjerai
	Įvairių žanrų tekstų pavyzdžiai (laiškas, dienoraštis, atsiminimai; straipsnis, interviu, esė, rašinys, recenzija, charakteristika, autobiografija, atlikto darbo (pvz., tyrimo) ataskaita), rašymo ir teksto struktūros atmintinės, rašymo, teksto kūrimo ir redagavimo užduotys, PUPP užduočių pavyzdžiai.
SMP „Lietuvių kalba ir literatūra 9–10 (I–II) klasėms“: Rašymo veiklos pobūdis: Rašymo eiga; Rašymo strategijos; Rašytinio teksto kūrimas

Metodinė medžiaga: Kaip rašyti recenziją ir anotaciją?*

Formuojamasis vertinimas. 

Ciklo pabaigoje taikomas apibendrinamasis vertinimas.


	V CIKLAS. BAROKAS

	Skaitymas, teksto supratimas ir literatūros bei kultūros pažinimas1

	16.
	Barokas: žmogaus ir pasaulio prieštaringumas 

Radvila Našlaitėlis, „Kelionė į Jeruzalę“ (ištraukos) arba M. K. Sarbievijus, pasirinkti eilėraščiai.
	6
	
	Mokiniai susipažįsta su Baroko kultūriniu kontekstu ir jo sąsajomis su šiuolaikine kultūra. Nagrinėdami kūrinius išryškina savitus laikotarpio bruožus, temines ir stilistines dominantes, tinkamai vartoja literatūros teorijos ir literatūros istorijos sąvokas. Pasirenka ir tikslingai taiko skaitymo, klausymo, kalbėjimo ir rašymo strategijas.
	Kultūrinė, Pažinimo, Komunikavimo, 
SESG
	A4.2.3, A4.3.3, B2.4.3, B2.8.3, B2.9.3, B4.5.3, C3.1.3
	Asmens galios: idėjos, asmenybės.
Kultūrinis identitetas ir bendruomeniškumas: kultūros paveldas, kultūrų įvairovė. Darnus vystymasis: žmogaus teisės, lygios galimybės
	33.2.4.4 nurodyti privalomi ir kiti pasirinkti kūriniai, garso ir vaizdo įrašai, literatūros sąvokos, analizės ir interpretacijos atmintinės, skaitymo ir teksto supratimo užduotys.
SMP „Lietuvių kalba ir literatūra 9–10 (I–II) klasėms“: Barokas

SMP „Lietuvių kalba ir literatūra 11–12 kl.“: Barokas

Knygų ir kūrėjų pristatymai: Baroko epocha. M. K. Sarbievijus*; Motiejus Kazimieras Sarbievijus*; Mikalojaus Kristupo Radvilos Našlaitėlio kelionė į Jeruzalę*

Metodinė medžiaga: M. K. Sarbievijaus lyrika – galimybė apmąstyti žmogaus ir pasaulio prieštaringumą*
„Vilnius yra mokykla“: Motiejaus Kazimiero Sarbievijaus Vilnius*
Formuojamasis vertinimas.

	Kalbos pažinimas

	17.
	Sintaksė ir skyryba. Vientisinių ir sudėtinių sakinių sintaksinis nagrinėjimas ir skyryba. Mišrieji sudėtiniai sakiniai. Sudėtinio sakinio dėmenų ir sakinio dalių jungimo atvejai ir skyryba. Tiesioginė ir netiesioginė kalba. Žodžių tvarka sakinyje. Taisyklingas linksnių, prielinksnių, polinksnių, dalyvių, padalyvių ir pusdalyvių vartojimas. Sakinio dalių ir sakinių jungimas, sintaksiniai sinonimai

	10
	
	Mokiniai nagrinėja vientisinius, sudėtinius prijungiamuosius ir sujungiamuosius sakinius, jų sandarą ir skyrybą. Analizuoja mišriuosius sudėtinius sakinius, aptaria sudėtinio sakinio dėmenų ir sakinio dalių jungimo atvejus, skyrybą. Kartoja tiesioginę ir netiesioginę kalbą, prisimena tiesioginės kalbos skyrybą brūkšniais ir kabutėmis, mokosi skirti citatas. Aptaria žodžių tvarką sakinyje, loginį kirtį ir inversiją. Taisyklingai vartoja linksnius, prielinksnius, polinksnius, dalyvius, padalyvius ir pusdalyvius, susipažįsta su dvejybiniais linksniais, jungia sakinio dalis ir sakinius, vartoja sintaksinius sinonimus.
	Komunikavimo, Pažinimo, 
SESG
	D3.1.3, D3.2.3, D3.3.3
	Kultūrinis identitetas ir bendruomeniškumas: gimtoji kalba.
Darnus vystymasis: mokymasis visą gyvenimą
	Sintaksės ir skyrybos pavyzdžiai, sakinių nagrinėjimo schemos, E.KALBA ir kiti skaitmeniniai kalbos ištekliai, kalbos pažinimo užduotys, PUPP užduočių pavyzdžiai.
SMP „Lietuvių kalba ir literatūra 9–10 (I–II) klasėms“: Sintaksė ir skyryba

SMP „Lietuvių kalba ir literatūra 9–10 kl.“: Sintaksė ir skyryba

Metodinė medžiaga: Lietuvių kalbos skyryba: taisyklės, komentarai, patarimai*

Informacinė medžiaga: Sakinys. Sakinių rūšys*; Sudėtinis sakinys*

Virtualios pamokos: Prielinksnių ir polinksnių vartojimas*; Neasmenuojamųjų veiksmažodžio formų vartojimas*













Formuojamasis vertinimas.

	Kalbėjimas, klausymas ir sąveika

	18.
	Dialoginis kalbėjimas. Diskusijos ir debatai. Sakytinių ir skaitmeninių tekstų kūrimas
	3
	
	Mokiniai aktyviai dalyvauja pokalbiuose, diskusijose ir debatuose, aiškiai ir nuosekliai reiškia mintis, argumentuoja, apibendrina skirtingus požiūrius, vadovauja diskusijai ir ją apibendrina. Stebi ir aptaria įvairias diskusijas ir debatus, dalyvauja oficialiuose ir neformaliuose pokalbiuose, kuria įprastus ir skaitmeninius sakytinius tekstus (garso ar vaizdo įrašus, tinklalaides).
	Komunikavimo, Pažinimo, Skaitmeninė, SESG
	A1.2.3, A2.1.3, A2.2.3, A2.5.3, A4.2.3, A4.3.3
	Kultūrinis identitetas ir bendruomeniškumas: gimtoji kalba, kultūrų įvairovė, kultūros paveldas. 
Asmens galios: idėjos, asmenybės.
Darnus vystymasis: sveikata, sveika gyvensena, aplinkos tvarumas
	Diskusijų ir debatų pavyzdžiai, garso ir vaizdo įrašai, diskusijos ir debatų atmintinės, skaitmeninės priemonės sakytinio teksto kūrimo, kalbėjimo ir klausymo užduotys.
SMP „Lietuvių kalba ir literatūra 9–10 (I–II) klasėms“: Komunikacijos samprata

Zita Nauckūnaitė, „Iškalbos mokymas“ (36–68 p.): Monologinio kalbėjimo mokymas 

Metodinė medžiaga: Metodas: Debatai; Debatai*

Informacinė medžiaga: Debatai*; Kalbos etiketas*; Bendravimo etiketas



Formuojamasis vertinimas.

	Rašymas ir teksto kūrimas

	19.
	Kūrybinis rašymas ir redagavimas. Sakinių siejimas. Stiliaus reikalavimai. Teksto dalių pavadinimai ir jų funkcijos
	3
	
	Mokiniai kuria įvairaus pobūdžio kūrybinius tekstus (pvz., apsakymą, esė, įvairių formų poeziją, filmo scenarijų, įsivaizduojamą knygos veikėjo dienoraštį), eksperimentuoja keisdami veikėjus, žanrą, pasakojimo perspektyvą ar stilių. Redaguoja savo ir kitų tekstus, sieja sakinius įvairiais prasminiais ryšiais, laikosi aiškumo, sklandumo, tikslumo ir kalbos turtingumo reikalavimų. Tikslingai parenka teksto ir jo dalių pavadinimus, padedančius atskleisti teksto struktūrą ir dalių sąsajas.
	Kūrybiškumo, Komunikavimo, Pažinimo
	C1.2.3, C2.1.3, C2.2.3, C3.2.3, C3.3.3
	Kultūrinis identitetas ir bendruomeniškumas: gimtoji kalba, kultūrų įvairovė. 
Asmens galios: idėjos, asmenybės
	Įvairių žanrų tekstų pavyzdžiai, kūrybinio rašymo ir redagavimo atmintinės, rašymo, teksto kūrimo ir redagavimo užduotys. 

SMP „Lietuvių kalba ir literatūra 9–10 (I–II) klasėms“: Rašymas ir teksto kūrimas

Metodinė medžiaga: Teksto kūrimas: pastraipa, rašinys, esė*

Informacinė medžiaga: Kaip rašyti esė?*; Rašytinio teksto kūrimas*

Specialieji moduliai: Išeiti iš Olos










Formuojamasis vertinimas. 

Ciklo pabaigoje taikomas apibendrinamasis vertinimas.

	VI CIKLAS. KARTOJIMAS IR APIBENDRINIMAS

	20.
	10 (II gimnazijos) klasės kurso apibendrinimas. Integruotos užduotys. Kūrybinių, tiriamųjų ir projektinių darbų pristatymas
	4
	
	Mokiniai atlieka 10 (II gimnazijos) klasės kursą apibendrinančias integruotas klausymo ir kalbėjimo, skaitymo ir teksto supratimo, rašymo ir teksto kūrimo bei kalbos pažinimo užduotis. Pristato kūrybinius, tiriamuosius ar projektinius darbus, sako viešąsias kalbas. Rašo perskaityto ar multimodalaus kūrinio anotaciją, apžvalgą, recenziją ar refleksiją, įsivertina mokymosi pasiekimus.
	Komunikavimo, Pažinimo, Kultūrinė, Kūrybiškumo, Skaitmeninė, SESG
	A2.4.3, A2.5.3, B3.1.3, B4.5.3, C2.2.3, C3.3.3, D2.1.3, D3.1.3
	Kultūrinis identitetas ir bendruomeniškumas: gimtoji kalba, kultūros paveldas, medijų raštingumas.
Darnus vystymasis: mokymasis visą gyvenimą.
	10 (II gimnazijos) klasės kurso medžiaga, grožiniai, negrožiniai ir multimodalūs tekstai, kūrybinių, tiriamųjų ir projektinių darbų pristatymo atmintinės, vertinimo ir įsivertinimo kriterijai, integruotos kartojimo ir apibendrinimo užduotys.
SMP „Lietuvių kalba ir literatūra 9–10 (I–II) klasėms“: pagal kartojamą turinį pasirinktos įsivertinimo, kūrybinės užduotys ir mokomieji žaidimai. 

Lietuvių kalbos raštingumo ugdymo užduotys. Diktantai

Skaitome suprasdami 9–10 klasei

Specialieji moduliai: Akademinis rašymas

Informacinė medžiaga: Kalbos tiriamojo darbo etapai*

Formuojamasis vertinimas.

Ciklo pabaigoje taikomas apibendrinamasis vertinimas.


	21.
	Metų mokymosi patirties apibendrinimas ir įsivertinimas
	1
	
	Mokiniai apibendrina 10 klasėje įgytas lietuvių kalbos ir literatūros žinias ir gebėjimus, įsivertina savo pažangą kalbėjimo, klausymo ir sąveikos, skaitymo ir teksto supratimo, rašymo ir teksto kūrimo, kalbos pažinimo srityse. Aptaria, kurios mokymosi strategijos buvo veiksmingos, įvardija stipriąsias ir tobulintinas sritis. Apmąsto savo skaitymo patirtį, įsivertina gebėjimą analizuoti, interpretuoti ir argumentuotai vertinti tekstus, numato tolesnius mokymosi ir skaitymo tikslus.
	Pažinimo, Komunikavimo, 
SESG
	A4.1.3, B4.5.3, C3.3.3
	Darnus vystymasis: mokymasis visą gyvenimą, sveikata, sveika gyvensena
	Įsivertinimo kriterijai, refleksijos klausimai, pažangos įsivertinimo lapai, skaitymo patirties refleksijos ir tolesnių mokymosi tikslų formulavimo užduotys.


























Formuojamasis vertinimas. 





1 33.2.3. Tekstų atranka. Skaitomi meniškai ir kultūriškai vertingi Programoje nurodyti privalomi ar pasirenkami visų literatūros rūšių ir įvairių žanrų lietuvių, pasaulio ir Lietuvos kitakalbės literatūros grožiniai ir negrožiniai Antikos, Viduramžių, Renesanso ir Baroko kūriniai. Programoje nurodytų ir rekomenduojamų kūrinių sąrašas sudarytas laikantis trijų pamatinių principų – chronologinio, žanrinio ir estetinio – dermės. 
Nuorodos žiūrėtos 2026-08-25.
